Den 29-årige mand, der i nat blev anholdt i forbindelse med i alt syv påsatte brande er blevet fængslet to uger.

Efter at have været i grundlovsforhør i dag er en 29-årig mand blevet fængslet frem til den 18/12. Manden ville ikke udtale sig i forbindelse med grundlovsforhøret, men overfor politiet har han erkendt, at han har sat ild til en container og et træskur i aftes. - Vi har også flere gamle sager fra tidligere, hvor vi har mistanke om, at han kan have været indblandet, siger Lars Nørskov Jørgensen fra Nordjyllands Politi. Politiet vil nu bruge de næste 14 dage på videre undersøgelser af gårsdagens ildspåsættelser og sammenhænge med øvrige påsatte brande gennem den sidste tid. Dommen er ikke blevet keret.